**LECTIO DIVINA – 25. NEDEĽA V ROKU A**

**NIEČO VIAC, NIEČO MENEJ?**

**DNEŠNÉ ČÍTANIA:** Iz 55, 6-9; Ž 145; Flp 1, 20-24. 27; Mt 20, 1-16

**Pomôcky:** Hodiny s vetou: *Choďte pracovať do mojej vinice.*

**ÚVOD:**

*Čítania tejto nedele nám predkladajú pred oči tvár Boha, ktorý nás, ako vždy, privádza do rozpakov. V každom momente Pán nekonečne prekračuje naše úbohé očakávania, aby sme takto zrevidovali nás spôsob chápania nášho vzťahu s ním a s našimi bratmi. On nás volá, pozýva k práci v jeho vinici.*

**1. Úvodná modlitba**

Bože, Otec náš,

neprestajne nás voláš do práce v tvojej vinici, aby sme ťa nachádzali uprostred života,
kde sprevádzaš naše úsilie, aby prišlo tvoje kráľovstvo; pozri na nás a nauč nás
ísť po tvojich cestách, aby sme našou službou hľadali vždy to, čo prispieva k vytváraniu bratstva, spravodlivosti a pokoja.

Uznávame, Pane, že si spravodlivý a úžasný. Náš kresťanský život je však často úbohý,
pretože máme strach nasledovať ťa a žiť podľa evanjelia.

Vieme, Pane, že si stále pri nás,

v našom každodennom živote, v našej modlitbe,

v tvojom slove, všade tam,
kde sa dvaja, traja zhromaždia v tvojom mene, v eucharistii.

Ale tiež vieme, že si zvlášť prítomný v najmenších tak,
ako si nás to učil.
Pomôž nám nájsť tvoju stálu prítomnosť pri našom boku.

Amen.

**I. LECTIO**

**O čom hovorí text? – Mt 20, 1-16**

**Motivácia***: Dnešné evanjelium pokračuje v ohlasovaní kráľovstva: novosť ľudských vzťahov sa chápe novosťou vo vzťahu veriaceho s Bohom. Ježiš nám ukazuje, ako je v Bohu spravodlivosť nerozlučiteľná s milosrdenstvom. Počúvajme.*

**Spôsob čítania:**

1. Čítať text nahlas. *(Všetci stoja.)*
2. Každý môže prečítať nahlas odsek (slovo), ktorý(é) ho nejako oslovil(o). *(Sedíme.)*

**Otázky k prečítanému:**

* Koľkokrát vyjde majiteľ hľadať nádenníkov? Na akom plate sa s nimi dohodne?
* Ktorí sú prví, čo prijímajú plácu? Koľko prijme každý nádenník?
* Ako reagujú tí prví?
* Ako odpovedá majiteľ vinice?

**Iné biblické texty na porovnanie:
Mt 21, 28. 33; Tob 5, 15; Lv 19, 13; Dt 24, 15**

**II. MEDITATIO**

**Čo mi to hovorí? Čo nám hovorí text?**

***Motivácia:*** *Pán a jeho nádenníci.**Boh a my. Jedno posolstvo o kráľovstve: stále pozvanie, poslední budú prvými a štedrá odmena. Nás život viery, nádeje a lásky sa obnovuje v každodennom volaní Boha do nášho života, v budúcnosti plnej Božej dobroty a novoty v ľudských vzťahov.*

* Boh sa ozýva znova a znova v našich ľudských dejinách. K čomu ma volá Boh v tejto životnej situácii? Čo mu odpoviem?
* *„Zavolaj robotníkov a vyplať im mzdu.“* Kto je ten, čo zaplatí na konci nášho života? Od koho závisí výška?
* *„Priateľu, nekrivdím ti.“* V texte vystupuje hodnota spravodlivosti (zaplatí sa dohodnutá cena) a aj štedrosti (dá viac, ako očakávali). Sú prítomné obidve hodnoty v mojich vzťahoch s druhými?
* Keď niekto príde do spoločenstva, cítim radosť, že niekto hľadá zmenu života poznávajúc Pána? Pomáham mu, povzbudzujem ho? Alebo som z tých, ktorí mu pripomínajú minulosť, ktorí mu kladú polená pod nohy a bránia, aby sa začlenil do spoločenstva?

*Nasleduje čas na osobnú úvahu (meditáciu), potom sa v krátkosti podelíme s našou meditáciou* **–** *o tom, čo MNE hovorí text vzhľadom k mojej vlastnej osobnej situácii.*

**III. ORATIO**

**Čo odpoviem Pánovi, motivovaný jeho Slovom?**

***Motivácia:*** *U Pána, ktorý nás stále volá, je všetko milosť. Preto sa vzťah s Bohom nezakladá na našich zásluhách, ale na láske. V modlitbe ho prosme, aby nám pomáhal odpovedať na jeho volanie a ďakujeme mu za jeho dobrotu, ktorá prekračuje naše očakávania.*

* Nasleduje čas osobnej modlitby, môžeme sa s ňou podeliť nahlas, vždy sa obracajúc k Bohu skrze chvály, ďakovaním alebo dôvernou prosbou.
* Taktiež potom môžeme recitovať žalm, ktorý pripadá na túto nedeľu ako responzóriový (Ž145).

**IV. CONTEMPLATIO**

**K čomu ma povzbudzuje text?**

***Motivácia:*** Sv. Vincent hovorí misionárom: „*Je toľko vecí, čo treba robiť, toľko úloh v dome, toľko starostí v meste, na dedinách; práca na všetky strany. Mali by sme nechať toto všetko, aby sme mysleli iba na Boha? Nie, ale máme posväcovať všetky tieto povinnosti a starosti, hľadajúc v nich Boha, a vykonávať ich hlavne kvôli tomu, aby sme v nich našli Boha, nie kvôli tomu, aby sme videli výsledky“* (XI, 430).

*„Boli sme vybraní Bohom ako nástroje jeho nekonečnej a otcovskej lásky, ktorá si praje kraľovať a rásť v dušiach. Keby sme len vedeli, aké sväté je toto odovzdanie! Nikdy to dobre nepochopíme v tomto živote. Ak by sme to pochopili, pracovali by sme veľmi odlišne, prinajmenšom ja, úbožiak!“ (XI, 553).*

**Predsavzatie:**

* **Počas týždňa sa s niekým podeliť o Božiu lásku, ktorá nerobí rozdiely a ktorá nás neustále volá pracovať v jeho vinici.**
* **V našich komunitách: pozvať iné osoby pracovať pre kráľovstvo, cítiac, že sme nástrojmi Božej lásky.**

**Záverečná modlitba**

Vďaka, Pane, pretože ty,

hoci vidíš našu minulosť, naše predchádzajúce hriechy,

miluješ rovnakým spôsobom ako chudobného
tak aj bohatého, hriešnika, ako aj ľutujúceho.

Vďaka, Pane, že dávaš všetkým rovnako.

Vďaka, že si tam, kde ťa potrebujeme,

hoci my nie sme s tebou.

Prosím ťa, Pane, aby som bol nástrojom.

Prosím ťa, aby aj ostatní spoznali tvoju lásku,

tak ako ja.

Prosím ťa, Pane, aby si nám nikdy neodoprel svoju lásku a aby sme sa ani my neodlúčili od teba.

Daj nám dôveru, aby sme ťa milovali a

nechali sa tebou milovať,

aby sme, spojení tvojím slovom, prinášali ovocie,

a tak zmenili tento svet.

Amen.